Odense Adresse-Contoirs Efterretninger, 1833-03-11
Et nyt juridisk Særsyn, som viser, at i det mindste eet Partie nyder Skrivefrihed, er Hr. Chateaubriands Frisindelse for sit bekjendte Skrift om Hertuginden. Sagen blev foretaget den 27 Februar ved Assiseretten, hvor en stor Mængde Tilhørere, deriblandt ogsaa Damer, havde indfundet sig. Generalprokureuren Hr. Persil paastod, at den Anklagede, uagtet al sin Berømmelse som Skribent, dog i dette Tilfælde var strafskyldig, i et Land, hvor Alle bør være lige for Loven. Tilhørerne kunde ikke tilbageholde deres Latter, ved blandt andre at høre Steder som disse oplæse af det paaklagede Skrift: "Madame er et helligt Kar og hendes Søn en anden Ludvig den Hellige, som Folket bør tilbyde Kronen" - en Moder bærer sit nøgne Barn paa Armen" o.s. v. Hr. Chateaubriand forsvarede sig selv og appellerede, ikke glemmende sine Fortjenester, til Dommernes Retfærdighed, med Erklæring: at han selv under Restaurationen, som fransk Pair, ikke vilde have bestredet deres Kompetents. Rygtet havde nemlig iforveien sagt, at han vilde spille den Stumme og hverken erkjende Regjeringen eller sammes St. Domstoel. Her handles ikke om mig - vedblev han -men om Tænke= og Skrivefrihed." Ogsaa Hr. Berryer, opbød sin hele Veltalenhed i at forsvare saavel Hr. C. som de flere tiltalte carlistiske Redakteurer, og sluttede sit pathetiske Foredrag med følgende Udraab: "Jntet Skyldig, for Mænd, der som vi til enhver Stund raabe: Leve Frankerig! Leve Folket, Leve Kongen, og jeg tilføier: Leve Chateaubriand!" Det sidste gjentog nogle Damer, dengang Retten efter halvanden Times Raadslagning erklærede samtlige Tiltalte for "Jkke=Skyldige." Der strømmede Lykønskninger ind paa Dagens Helt, og Enthusiasmen skal efter Gazetten siden have yttret sig saaledes, at Folket vilde spænde Hestene fra hans Vogn, og i Gaderne raabtes: "Leve Chateaubriand! Leve Friheden!" Af de udskrevne 80,000 Md. ere de 10,000 bestemte forSøetjenesteen; de øvrige skulle, efter Krigsministerens Udtryk, danne Kjernen af en Reserve. Jfølge en Beretning af ham til Kongen om Armeens Tilstand, som optager hele 22 Spalter i Moniteuren, bestod Hæren den 1 Januar d. A. af 421,494 Md. og 83,057 Heste med 122 Feldtbatterier og 17 Bjergbatterier, hvert paa 6 Stykker, foruden Nationalgardens 625 Kanoner, alle af let Kaliber, efter det nye System. J de Deputeredes Kammer forlangte Finantsministeren den 25 Febr. et nyt Forskud af 1 1/2 Million Fr. til hemmelige Politiendgivter. Overalt synes den gamle Kræftskade i Finantserne ulægelig, og efter Hr. Lefevres Beretning overstige Statens Udgivter Jndtægterne 220 til 230 Millioner aarlig. Statsgjeldens Renter beløber sig til 218 Millioner og har i sidstafvigte Aar tiltaget over 3 Millioner. Ogsaa har Finantsministeren anmeldt at han med det første vil foreslaae en Reduktion af 5 pCt. Obligationerne samt et nyt Laan til at dække det i Budgettet af 1833 værende Deficit. Hr. Lafitte har, for at befæste Kreditten, foreslaaet Oprettelsen af et synkende Fond, men et Amendement af Hr. Mauguin, som erklærede, at en Bankerot var uundgaaelig, saafremt Man vedblev at følge det forrige System, blev derimod forkastet. Under disse Debatter anmeldte Præsidenten Hr. Dupin, at han fra Exministeren Montbel i Prag havde modtaget en Skrivelse, med nogle Oplysninger til Regnskabet for 1830; men da Man fandt, at En, som er erklæret borgerlig død, ikke kunde skrive til Kammeret, blev besluttet at tilstille Pairskammeret hine Aktstykker, hvor de ogsaa ere henviste til Kommissionen over bemeldte Aars Regnskab.